****

**Hej juniorspejdere**

I weekenden den 3.-5. februar tager vi på en hyggelig weekendtur i hytten Egemosen i Tikøb (<https://fdf.dk/buddinge/hytten/>). Når vi ankommer til hytten fredag, spiser vi madpakker og pakker ud. Om lørdagen skal patruljerne gennemføre de ture til Helsingør, som de selv har planlagt i løbet af januar måned. Lørdag aften er der hygge med brætspil.

**Vi mødes på Hillerød Station fredag d. 3. februar kl. 17.20.**

Vi ankommer først til hytten omkring kl. 18.30, og I skal derfor have madpakke med.

Der er kun begrænset mulighed for delvis deltagelse i turen, da vi er på tur det meste af lørdagen. Hvis I har behov for at komme senere eller blive hentet tidligere, bedes I aftale dette med lederne **inden** **tilmelding**.

**Vi slutter søndag d. 5. februar kl. 11.00 i hytten Egemosen (Tinkerupvej 17, 3080 Tikøb), hvor jeres forældre skal hente jer.**

Medbring udstyr til indendørs overnatning (lagen til madrassen og sovepose), tøj efter vejret (vi er ude det meste af lørdag), madpakke (til fredag) og lommelygte. Det er vigtigt, at I medbringer **dagtursrygsæk**, hvor der er plads til fælles grej, samt **drikkedunk** og **spisegrej**.

Prisen for turen er **300 kr.** Prisen er lidt højere end sædvanligt, da vi på grund af turene til Helsingør har ekstra udgifter til transport og entré.

Tilmelding og betaling foregår på hjemmesiden senest **fredag d. 13. januar.**

Med spejderhilsen

Juniorlederne

|  |  |  |
| --- | --- | --- |
|  |  |  |
| M/S The Maritime Museum Danish Seafaring - TheCopenhagenBook.dk | Kom bag om kulisserne på Teknisk Museum | nembillet.dk |  |